
МИНИСТЕРСТВО НА ЗЕМЕДЕЛИЕТО И ХРАНИТЕ
ЮГОИЗТОЧНО ДЪРЖАВНО ПРЕДПРИЯТИЕ

ТП "ДЪРЖАВНО ГОРСКО СТОПАНСТВО ЦАРЕВО"

8260, гр.Царево, ул.”Хан Аспарух” № 25, тел.: 0590/52-173; 0887/096-284 факс: 0590/52-017, e-mail: dgstsarevo@uidp-sliven.com
ЗАПОВЕД

№  РД – 10 – 28/29.04.2026 год.

гр. Царево
За учредяване на безвъзмездно право на ползване в горски територии държавна собственост за устройване на постоянен пчелин по смисъла на чл. 70, ал. 7 

от Закон за горите

         
Днес, 29.04.2026 г., на основание чл. 69, ал. 3, т. 1, във връзка с чл. 71, ал. 7 от Закона за горите, Заповед № РД – 10 - 272/23.11.2021 г. на Директора на „Югоизточно държавно предприятие” ДП гр. Сливен, чл. 11, ал. 1 от Закона за пчеларството и заявления с вх. № АСД – 09 – 49/02.03.2026 г. и  № АСД – 09 - 85/22.04.2026 г. по описа на ТП „ДГС Царево”

Н А Р Е Ж Д А М:

   
  1. Учредявам безвъзмездно право на ползване върху 1 124.00 (хиляда сто двадесет и четири) кв.м., площ от горска територия, представляваща част от поземлени имоти № 06553.28.20 и 06553.28.21, (съгласно приложени комбинирани скици по кадастралната карта на с. Бродилово, общ. Царево, данни от преки полски измервания и съгласно приложена извадка от горска карта по ГСП  в мащаб 1: 10 000), вид на територията: горска територия, НТП – широколистна гора, находящ се в ДГФ на ТП „ДГС Царево”, в отдел: 350, подотдел: „З”, в местност „Калинча”, землище на с. Бродилово, общ. Царево по горскостопанския план, за устройване на постоянен пчелин по смисъла на Закона за пчеларството.

     
2. Правото на ползване се учредява на името на Светомир Дамянов Диков, с ЕГН: заличено, съгласно ЗЗЛД, лична карта № заличено, съгласно ЗЗЛД, издадена на заличено, съгласно ЗЗЛД от МВР – Бургас, с постоянен адрес: заличено, съгласно ЗЗЛД, притежаващ Удостоверение за регистрация на животновъден обект № 10552/24.03.2026 г. с ветеринарен рег. № 8282 - 0126 на ОДБХ гр. Бургас и в ИИС на БАБХ – ВетИС, за срок от 10 (десет) години.

М О Т И В И:

      
Светомир Дамянов Диков, с ЕГН: заличено, съгласно ЗЗЛД, на който се учредява безвъзмездното право на ползване, отговаря на изискванията на Закона за пчеларството, за да има право да устрои постоянен пчелин, т.е. притежава повече от 10 (десет) регистрирани пчелни семейства.

    
Същият е подал заявление по реда на чл. 70, ал. 5 от Закона за горите до Директора на ТП „ДГС Царево”, с вх. № АСД – 09 – 49/02.03.2026 г. и  № АСД – 09 - 85/22.04.2026 г.  по описа на ТП „ДГС Царево”, с приложени към него всички необходими документи.

3. Правото на ползване се учредява за устройване на постоянен пчелин по смисъла на Закона за пчеларството.

При следните условия:
· От деня на изготвяне на  „предавателно – приемателния протокол”,  поземлените имоти се считат за предадени на ползвателя Светомир Диков. Върху него преминава  отговорността по осъществяване на противопожарната охрана и охраната срещу неправомерни действия в имотите.
· За времето на действие на учреденото право, ползвателя се задължава, съгласно производствените, санитарните и противопожарните изисквания да изнася всички битови, технически и недървесни отпадъци на регламентираните сметища и да ги извозва до контейнерите за смет в населените места.

· Да спазва изискванията на НАРЕДБА № 8 от 11.05.2012 г. за условията и реда за защита на горските територии от пожари и другите нормативни актове, както и издадените в изпълнението им заповеди за техническа безопасност, охрана на труда и противопожарни изисквания, като поема отговорност при неизпълнението им и злополуки с наети от него работници.

· Устройването на постоянния пчелин по смисъла на Закон за пчеларството се извършва при ограничителното условие – ползване на имотите само по предназначение, без извършване на строителство в него по смисъла на Закон за устройство на територията и без позоваване на разпоредбите по чл. 17 от Закон за пчеларството и чл. 72 от Закон за горите.

· За срока на действие на правото на ползване върху имотите ползвателя следва стриктно да спазва разпоредбите на Закон за горите, Закон за лова и опазване на дивеча, Закон за пчеларството, както и други законови и подзаконови нормативни актове, които са свързани с дейностите извършвани в горските територии.

4. Предаването на имотите да се извърши от Началник участък инж. Деян Георгиев, с изготвяне на „Предавателно - приемателен протокол”, в присъствието на лицето в полза на което е учредено правото на ползване, след представен от него, надлежно вписан двустранен договор в Служба по вписванията.
5. При обособяването на постоянния пчелин върху имотите, да бъдат съобразени изискванията на чл. 8, ал. 3 и 4 от Закон за пчеларството, както и снабдяването с разрешително за достъп до горите от съответните компетентни органи по Закон за горите.

  
6. Възлагам на завеждащ административна служба в ТП „ДГС Царево“, да връчи заповедта на заявителя в тридневен срок от издаването й, по реда на чл. 61 от Административно процесуалния кодекс. В същия срок, да постави заповедта на таблото за обявления в ТП „ДГС Царево” и се публикува на интернет страницата на стопанството от юрисконсулта. 

 7. Екземпляр от заповедта, ведно с доказателства за връчването й, заедно с копия на цялата преписка да се представят в Централното управление на ЮИДП гр. Сливен.

 8. Неразделна част от настоящата заповед е Заповед № РД – 10 - 272/23.11.2021 г. на Директора на „Югоизточно държавно предприятие” гр. Сливен.

 Заповедта подлежи на обжалване по реда на Административно процесуалния кодекс пред директора на ЮИДП гр. Сливен или чрез директора на ТП „ДГС Царево“ пред Административен съд – гр. Бургас, в 14 - дневен срок от съобщаването й.  

   Контрол по изпълнение на настоящата заповед възлагам на зам. директор на ТП „ДГС Царево“.

ИНЖ. НИКОЛАЙ ВЪЛЧАНОВ заличено, съгласно ЗЗЛД
ДИРЕКТОР НА ТП „ДЪРЖАВНО ГОРСКО СТОПАНСТВО ЦАРЕВО“
